
NARVA LINNAVALITSUS

Narva									01.02.2023.a nr    	-k
Narva Linna Arenduse ja Ökonoomika Ameti
direktori ametisse nimetamine
1. Asjaolud ja menetluse käik
Narva Linnavalitsus kuulutas 30.03.2022 korraldusega nr 259-k ja 14.09.2022 korraldusega nr 651-k välja avalikud konkursid Narva Linna Arenduse ja Ökonoomika Ameti direktori vaba ametikoha täitmiseks seoses Narva Linna Arenduse ja Ökonoomika Ameti direktori Juri Saia teenistusest lahkumisega alates 01.04.2022 (Narva Linnavalitsuse 30.03.2022 korraldus nr 258-k).
Mõlemad konkursid tunnistati luhtunuks Narva Linnavalitsuse 08.06.2022 korraldusega nr 438-k ja 02.11.2022 korraldusega nr 779-k.
Narva Linnavalitsuse 04.04.2022 korraldusega nr 262-k võeti vastu otsus anda puuduva Narva Linna Arenduse ja Ökonoomika Ameti direktori ülesanded Narva Linna Arenduse ja Ökonoomika Ameti raamatupidamise- ja finantsteenistuse juhatajale Natalja Smelovale, kuni Narva Linna Arenduse ja Ökonoomika Ameti direktori vaba ametikoha täitmiseni.
Natalja Smelova esitas 09.01.2023 linnapeale avalduse, milles ta avaldas soovi lahkuda teenistusest omal soovil.
Arvestades asjaolu, et avalikud konkursid Narva Linna Arenduse ja Ökonoomika Ameti direktori ametikoha täitmiseks on luhtunud, võib avaliku teenistuse seaduse (ATS) § 19 lg 3 alusel nimetada ametikohale teenistusülesannete täitmiseks kehtestatud nõuetele vastava isiku ilma konkurssi korraldamata tagades sellega ametiasutuse ja avaliku halduse tõhusa toimimise.
[bookmark: _GoBack]Narva linnapea tegi linnavalitsusele ettepaneku nimetada Narva Linna Arenduse ja Ökonoomika Ameti direktori ametikohale Victoria Punga, kelle haridus ja oskused vastavad eelnimetatud ametikoha nõuetele ja Narva Linnavolikogu 23.04.2015 määrusele nr 13 „Nõuded ametnike haridusele, töökogemusele, teadmistele ja oskustele“.
2. Õiguslikud alused
2.1. Kohaliku omavalitsuse korralduse seaduse § 50 lõike 1 punkti 7 kohaselt esitab linnapea linnavalitsuse ametisse nimetamiseks linna ametiasutuse juhi kandidaadi.
2.2. Avaliku teenistuse seaduse (ATS) § 19 lõike 3 kohaselt võib ametisse nimetamise õigust omav isik 120 kalendripäeva jooksul avaliku konkursi luhtumise kohta otsuse tegemise kuupäevast arvates nimetada ametikohale teenistusülesannete täitmiseks kehtestatud nõuetele vastava isiku ilma konkurssi korraldamata.
2.3. Vastavalt Narva linna põhimääruse punktile 5.3.5 linnapea esitab linnavalitsusele kandidaate, linna ametiasutuste juhtide ametikohtadele kinnitamiseks ja toimib nende suhtes tööandjana ja punkti 5.5.1 alapunktile 5 linnavalitsuse pädevusse kuulub linna ametiasutuse juhi ametisse nimetamine. 
2.4. ATS § 21 lg 1 kohaselt võetakse ametnik teenistusse ametikohale nimetamisega.
2.5. Ametniku ametikohale nimetamisel lähtutakse ATS § 21 lg 1, § 22 lg 1, § 23 lg 1, § 24 lg 2, § 26, § 35 lg 2.
2.6. Ametnikule palga määramisel lähtutakse Narva Linnavolikogu 29.01.2015 määrusest nr 2 „Narva linna ametiasutuste teenistujate palgajuhend“ § 4 lg 3, 6, 7, § 6 lg 1.
2.7. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
3. Otsus
3.1. [bookmark: _Hlk126089827]Nimetada Victoria Punga (isikukood 47710232712) Narva Linna Arenduse ja Ökonoomika Ameti direktori ametikohale alates 01.02.2023.a. asukohaga Narvas.
3.2. Anda Victoria Punga´le volitus avaliku võimu teostamiseks vastavalt avaliku teenistuse seaduse § 7 lõike 3 punktis 1 sätestatule (ametiasutuse juhtimine).
3.3. Kohaldada Victoria Pungale katseaega 4 (neli) kuud ametikohale asumise kuupäevast arvates. Katseaja viimane kuupäev on 31.05.2023, kui ei esine ATS § 24 lg-s 6 toodud alused, mil katseaja hulka ei arvata aega, kui avaliku võimu teostamise õigus peatub ATS §-s 83 sätestatud alusel. Katseaeg pikeneb ajavahemiku võrra, mille jooksul ei ole võimalik teostada avalikku võimu ATS §-s 83 sätestatud alusel.
3.4. Määrata Victoria Punga põhipalgamääraks 22. põhipalgaastme järgi 2526,00 eurot (bruto) kuus, peale katseaja edukat läbimist määrata põhipalgamääraks 24. palgaastme järgi 2911,00 eurot (bruto) kuus. 
3.5. Ametikoha asukoht on Narva linn.
3.6. Seisuga 31.01.2023 on Victoria Punga avaliku teenistuse staaž 3 aastat 6 kuud 29 päeva.
4. Rakendussätted
4.1. Korraldus jõustub teatavakstegemisest.
4.2. Tunnistada kehtetuks Narva Linnavalitsuse 04.04.2022 korraldus nr 262-k „Narva Linna Arenduse ja Ökonoomika Ameti direktori ülesannete täitmine“.
4.3. Teha korraldus teatavaks Victoria Pungale ja avaldada seadusega ettenähtud korras.
4.4. Natalja Smeloval anda üle asjaajamine ja teenistuse tõttu tema kätte usaldatud vara Victoria Pungale seisuga 01.02.2023.a.
4.5. Korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

